title: Odluka Komisije оd 4. lipnja 2021. o licenciranju korištenja logotipa Natura 2000 2021/C 229/03

text:
                  15.6.2021

                  HR

                  Službeni list Europske unije

                  C 229/6

         ODLUKA KOMISIJE
         оd 4. lipnja 2021.
         o licenciranju korištenja logotipa Natura 2000
         (2021/C 229/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         Uzimajući u obzir Direktivu Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (1), a posebno njezin članak 17. stavak 3.,
         uzimajući u obzir Odluku Komisije od 19. rujna 2001. (PV1536) kojom se glavne direktore i voditelje službi ovlašćuje za odlučivanje o potrebi podnošenja zahtjeva za zaštitu prava intelektualnog vlasništva koja proizlaze iz aktivnosti ili programa za koje su odgovorni, za izdavanje s time povezanih licencija, za nabavu, prijenos ili predaju ili ukidanje prava, te se glavne direktore ovlašćuje za administrativnu provedbu povezanu s time,
         budući da:

                     (1)

                     Kako je navedeno u članku 191. Ugovora, politika Unije u području okoliša doprinosi očuvanju, zaštiti i poboljšanju kvalitete okoliša, što uključuje očuvanje prirodnih staništa i divlje faune i flore.

                     (2)

                     Direktivom 92/43/EEZ nastoji se promicati održavanje bioraznolikosti mjerama na razini Unije kako bi se očuvala i obnovila ugrožena staništa i vrste. Direktivom 2009/147/EZ Europskog parlamenta i Vijeća (2) nastoji se osigurati široka zaštita divljih ptica i staništa.

                     (3)

                     Direktive 92/43/EEZ i 2009/147/EZ temelj su ekološke mreže područja koja su određena za zaštitu prirode, poznate kao Natura 2000.

                     (4)

                     Kako bi se promicala ta ekološka mreža, osmišljen je logotip NATURA 2000, koji je 15. siječnja 1996. prihvatio Odbor za staništa. Vlasnik autorskog prava za logotip NATURA 2000 je Europska unija.

                     (5)

                     Logotip NATURA 2000 upotrebljavaju Komisija i države članice kako bi označile područje iz mreže Natura 2000 i povećale svijest javnosti o toj mreži.

                     (6)

                     Primjereno je upotrebljavati logotip Natura 2000 u svrhu informiranja o koristima koje Natura 2000 može pružiti lokalnim gospodarstvima i gradnje novih partnerstava između upravitelja područja, vlasnika i korisnika zemljišta, lokalnih poduzeća, a istovremeno poboljšavati imidž i povećavati podršku za mrežu Natura 2000. Stoga je primjereno odobriti besplatnu licenciju za korištenje logotipa NATURA 2000.

                     (7)

                     Međutim, kako bi se osiguralo da se logotip NATURA 2000 upotrebljava tako da stvarno pridonosi ciljevima očuvanja područja Natura 2000 i da se ne zloupotrebljava, neophodno je utvrditi uvjete za uporabu logotipa „NATURA 2000”.

               ODLUČILA JE:

            Jedini članak
            Na zahtjev države članice Europska komisija može odobriti licenciju za upotrebu logotipa NATURA 2000 u skladu sa Sporazumom o licenciji iz Priloga.

            Sastavljeno u Bruxellesu 4. lipnja 2021.

                  Za Komisiju

               Florika FINK-HOOIJER

                  Glavna direktorica za okoliš

            (1)  SL L 206, 22.7.1992., str. 7.

            (2)  Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (SL L 20, 26.1.2010., str. 7.).

            PRILOG
            Odluci Komisije o licenciranju korištenja logotipa Natura 2000

                  SPORAZUM O LICENCIJI

                  Između

                     Europske unije, koju predstavlja Europska komisija, sa sjedištem u 200 Rue de la Loi, 1000 Bruxelles, Belgija – a koju za svrhe ovog sporazuma predstavlja Florika FINK-HOOIJER, glavna direktorica za okoliš (dalje u tekstu: „davatelj licencije”)
                  i

                     [XXXXXXX] (dalje u tekstu: „korisnik licencije”).
                  Davatelj licencije i korisnik licencije pojedinačno se nazivaju „stranka”, a zajedno „stranke”.
                  S obzirom na predmet (dalje u tekstu: „licencirani materijal”):
                  logotip NATURA 2000, kako je ilustriran u Prilogu
                  budući da:
                  Europska unija (dalje u tekstu: „EU”) smatra da je očuvanje i zaštita okoliša te poboljšavanje njegove kvalitete, uključujući očuvanje prirodnih staništa i divlje faune i flore, jedan od ključnih ciljeva EU-a od općeg interesa, kako je navedeno u članku 191. Ugovora o funkcioniranju Europske unije.
                  EU je donio Direktivu 92/43/EEZ o očuvanju prirodnih staništa i divlje faune i flore (1) (dalje u tekstu „Direktiva o staništima”) s ciljem promicanja održavanja bioraznolikosti mjerama na razini EU-a za očuvanje i obnovu ugroženih staništa i vrsta.
                  EU je donio Direktivu 2009/147/EZ o očuvanju divljih ptica (2) (dalje u tekstu „Direktiva o pticama”) s ciljem osiguravanja široke zaštite divljih ptica i njihovih staništa.
                  Direktiva o pticama i Direktiva o staništima temelj su ekološke mreže područja koja su određena za zaštitu prirode, poznate kao Natura 2000.
                  Za promicanje te ekološke mreže osmišljen je logotip „NATURA 2000” u skladu s člankom 17. stavkom 3. Direktive o staništima. Taj logotip se nalazi u Prilogu.
                  Taj logotip upotrebljava Europska komisija i države članice za prepoznavanje područja Natura 2000.
                  Europska komisija i države članice koje imaju svoje predstavnike u Odboru za staništa uspostavljenom na temelju članka 20. Direktive o staništima odlučile su upotrebljavati logotip „NATURA 2000” u svrhe informiranja kako Natura 2000 može koristiti lokalnim gospodarstvima. Takva upotreba logotipa također će pomoći u izgradnji novih partnerstava između upravitelja područja, vlasnika zemljišta, korisnika zemljišta i lokalnih poduzeća, a istovremeno će poboljšati percepciju mreže Natura 2000 i potporu za nju.
                  EU izjavljuje da je vlasnik prava intelektualnog vlasništva, uključujući autorsko pravo i prava na dizajn bez ograničenja, za logotip „NATURA 2000”, i voljan je državama članicama odobriti licenciju da ga upotrebljavaju u skladu s uvjetima utvrđenima u ovom Sporazumu.
                  Stranke su se sporazumjele kako slijedi:
                  I.   ODOBRAVANJE LICENCIJE

                              1.

                              Podložno uvjetima iz ovog Sporazuma, davatelj licencije odobrava korisniku licencije neisključivo, besplatno, s mogućnošću podlicenciranja, uvjetno pravo upotrebe, tiskanja, objavljivanja, umnožavanja, prikazivanja i uključivanja licenciranog materijala u kontekstu mreže Natura 2000 za svrhe iz klauzule II. Korisnik licencije može staviti licencirani materijal na raspolaganje u bilo kojem mediju uključujući tiskani, digitalni i elektronički oblik, ne dovodeći u pitanje autorsko pravo davatelja licencije.

                              2.

                              Sporazum je ograničen na područje teritorijalne nadležnosti korisnika licencije.

                        Ovaj Sporazum stupa na snagu nakon što ga potpišu obje stranke i odobrenje traje neograničeno.
                  II.   UVJETI LICENCIJE

                              1.

                              Korisnik licencije upotrebljava licencirani materijal za svrhe provedbe Direktive o staništima i Direktive o pticama, a posebno:

                                          i.

                                          kako bi se prepoznalo područja koja su dio mreže Natura 2000 od kada su određena kao „posebna područja očuvanja” ili navedena kao „područja od značaja za zajednicu” u skladu s Direktivom o staništima ili klasificirana kao „posebna zaštićena područja” u skladu s Direktivom o pticama; ili

                                          ii.

                                          kako bi se prepoznale mjere i djelovanja koji izravno doprinose stvaranju, upravljanju ili promicanju mreže Natura 2000.

                              2.

                              Korisnik licencije može upotrebljavati licencirani materijal u vezi robe i usluga koji:

                                          i.

                                          pridonose ostvarivanju ciljeva očuvanja pojedinačnih područja mreže Natura 2000, pod uvjetom da su ti ciljevi utvrđeni u skladu s Direktivom o staništima odnosno Direktivom o pticama; ili

                                          ii.

                                          potječu u potpunosti ili u znatnoj mjeri s konkretnih područja Natura 2000 ili se pružaju na njima i u potpunosti su usklađena s ciljevima očuvanja tih područja, ako su ta područja proglašena u skladu s Direktivom o staništima odnosno Direktivom o pticama.

                              3.

                              Korisnik licencije ne smije upotrebljavati licencirani materijal na bilo koji način koji bi štetio svrsi zakonodavstva i politika EU-a ili reputaciji institucija EU-a.

                              4.

                              Korisnik licencije ne smije registrirati licencirani materijal, ni u cjelini ni djelomično, i ne smije ga uključiti u svoje zaštitne znakove ni u kojoj teritorijalnoj nadležnosti.

                              5.

                              Korisnik licencije snosi sve troškove i izdatke koji proizlaze iz njegovih prava na temelju ovog Sporazuma.

                        III.   UVJETI PODLICENCE

                              1.

                              Korisnik licencije može podlicencirati pravo upotrebe licenciranog materijala na svojem državnom području pod istim uvjetima koji su navedeni u klauzuli II.

                              2.

                              Korisnik licencije ne smije dopustiti trećim stranama da registriraju licencirani materijal, ni u cjelini ni djelomično, niti da ga uključe u svoje zaštitne znakove u bilo kojoj teritorijalnoj nadležnosti.

                              3.

                              Korisnik licencije ne smije dopustiti trećim stranama da upotrebljavaju licencirani materijal na način koji bi štetio svrsi zakonodavstva EU-a, politika EU-a ili reputaciji institucija EU-a.

                        IV.   AUTORSKO PRAVO

                              1.

                              Autorsko pravo licenciranog materijala i dalje ima Europska unija.

                              2.

                              Ovaj Sporazum podliježe uvjetu da korisnik licencije (i svi podlicencirani korisnici) u licencirani materijal uključe vidljivo upućivanje na to da davatelj licencije ima autorsko pravo na taj materijal, i to na sljedeći način:
                              © Europska unija

                              3.

                              Prava koja su ovdje navedena odobravaju se za cijelo trajanje autorskog prava. Ovaj Sporazum ne obuhvaća europski amblem i/ili bilo koji drugi zaštitni znak, trgovački naziv, logotip ili grafički element Europske unije. Korisniku licencije ovim se ne odobravaju druga prava.

                        V.   OBUSTAVLJANJE LICENCIJE

                              1.

                              Ako korisnik licencije prekrši ovaj Sporazum, stranke se obvezuju to pitanje raspraviti u roku od dvadeset (20) radnih dana nakon pisane obavijesti davatelja licencije. Ako se u razumnom razdoblju ne pronađe rješenje, davatelj licencije može pismenom obaviješću raskinuti ovaj Sporazum.

                        VI.   KRŠENJA SPORAZUMA OD STRANE TREĆIH STRANA I MJERE IZVRŠENJA

                              1.

                              Ako korisnik licencije sazna za bilo koju uporabu licenciranog materijala od strane treće strane koja bi bila štetna za svrhu zakonodavstva EU-a, politika EU-a ili reputaciju institucija EU-a, korisnik licencije odmah obavješćuje davatelja licencije u pisanom obliku o takvoj upotrebi.

                              2.

                              Europska komisija ima pravo poduzeti odgovarajuće mjere protiv takve uporabe u bliskoj suradnji s korisnikom licencije.

                              3.

                              Korisnik licencije ima pravo i obvezu da poduzme mjere protiv svih navodnih kršenja prava intelektualnog vlasništva davatelja licencije u licenciranom materijalu, uključujući i pravo tužbe za kršenje autorskog prava, na vlastiti trošak i u svoje ime.

                        VII.   UPRAVNA ODREDBA

                              1.

                              Sva komunikacija između stranaka o funkcioniranju ovog Sporazuma, sve obavijesti i sva relevantna korespondencija moraju biti u pisanom obliku i naslovljeni na sljedeće primatelje:
                              Za Europsku komisiju, u ime Europske unije, odgovorna osoba za provedbu ovog Sporazuma je:
                              [XXXXXXXXXX]
                              Za korisnika licencije, odgovorna osoba za provedbu ovog Sporazuma je:
                              [XXXXXXXXXXXXXXX]

                        VIII.   RJEŠAVANJE SPOROVA

                              1.

                              Sve sporove između stranaka o svim pitanjima u vezi s ovim Sporazumom moraju u prvom stupnju pokušati riješiti odgovorne osobe iz klauzule VII., a pokreće ih stranka u sporu tako što drugoj stranci šalje obavijest o sporu.

                        IX.   CIJELI SPORAZUM

                              1.

                              Uvjeti ovog Sporazuma čine cijeli Sporazum između stranaka u vezi s predmetom ovog Sporazuma.

                              2.

                              Sve izmjene Sporazuma podliježu pismenom pristanku stranaka i službenoj dopuni Sporazuma.

                              3.

                              Stranke su nadalje suglasne da se ni jedna od stranaka neće oslanjati na bilo kakva zastupanja, sporazume, izjave ili pothvate koji prethode potpisivanju ovog Sporazuma, usmene ili u pisanom obliku, osim onih koji su izrijekom uključeni u Sporazum.

                        X.   PRAVO KOJE SE PRIMJENJUJE

                              1.

                              Za ovaj je Sporazum mjerodavno pravo Europske unije, nadopunjeno prema potrebi nacionalnim materijalnim pravom Belgije. Za sve sporove između stranaka koji se ne mogu sporazumno riješiti nadležan je Sud Europske unije.

                     Sastavljeno u dva primjerka u Bruxellesu (datum) ….

                        Potpisao za Europsku komisiju u ime Europske unije:
                        Potpisao za korisnika licencije:

                  Prilog
                  LICENCIRANI MATERIJAL LOGOTIP NATURA 2000

                  © Europska unija

                  © Europska unija

               (1)  SL L 206 od 22.7.1992., str. 7.

               (2)  SL L 20 od 26.1.2010., str. 7.


               16.6.2021

               HR

               Službeni list Europske unije

               C 232/73

      P9_TA(2019)0061
      Predloženo imenovanje članice Revizorskog suda – Joëlle Elvinger
      Odluka Europskog parlamenta od 26. studenoga 2019. o predloženom imenovanju Joëlle Elvinger za članicu Revizorskog suda (C9-0122/2019 – 2019/0815(NLE))
      (Savjetovanje)
      (2021/C 232/16)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0122/2019),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0030/2019),

                  A.

                  budući da je Odbor za proračunski nadzor ocijenio kvalifikacije predložene kandidatkinje, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sastanku Odbora za proračunski nadzor 12. studenoga 2019. održano saslušanje kandidata Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se Joëlle Elvinger imenuje članicom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               16.6.2021

               HR

               Službeni list Europske unije

               C 232/74

      P9_TA(2019)0062
      Predloženo imenovanje člana Revizorskog suda – François-Roger Cazala
      Odluka Europskog parlamenta od 26. studenoga 2019. o predloženom imenovanju François-Rogera Cazale za člana Revizorskog suda (C9-0121/2019 – 2019/0814(NLE))
      (Savjetovanje)
      (2021/C 232/17)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0121/2019),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0031/2019),

                  A.

                  budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sjednici Odbora za proračunski nadzor 12. studenoga 2019. održano saslušanje kandidata Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se François-Roger Cazala imenuje članom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               16.6.2021

               HR

               Službeni list Europske unije

               C 232/76

      P9_TA(2019)0064
      Predloženo imenovanje člana Revizorskog suda – Nikolaos Milionis
      Odluka Europskog parlamenta od 26. studenoga 2019. o predloženom imenovanju Nikolaosa Milionisa za člana Revizorskog suda (C9-0125/2019 – 2019/0812(NLE))
      (Savjetovanje)
      (2021/C 232/19)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0125/2019),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0027/2019),

                  A.

                  budući da je Odbor za proračunski nadzor ocijenio kvalifikacije predloženoga kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sjednici Odbora za proračunski nadzor 12. studenoga 2019. održano saslušanje kandidata Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se Nikolaosa Milionisa imenuje članom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               16.6.2021

               HR

               Službeni list Europske unije

               C 232/75

      P9_TA(2019)0063
      Predloženo imenovanje člana Revizorskog suda – Alex Brenninkmeijer
      Odluka Europskog parlamenta od 26. studenoga 2019. o predloženom imenovanju Alexa Brenninkmeijera za člana Revizorskog suda (C9-0126/2019 – 2019/0813(NLE))
      (Savjetovanje)
      (2021/C 232/18)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0126/2019),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0028/2019),

                  A.

                  budući da je Odbor za proračunski nadzor ocijenio kvalifikacije predloženoga kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sjednici Odbora za proračunski nadzor 12. studenoga 2019. održano saslušanje kandidata Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se Alexa Brenninkmeijera imenuje članom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


               16.6.2021

               HR

               Službeni list Europske unije

               C 232/77

      P9_TA(2019)0065
      Predloženo imenovanje člana Revizorskog suda – Klaus-Heiner Lehne
      Odluka Europskog parlamenta od 26. studenoga 2019. o imenovanju Klaus-Heinera Lehnea za člana Revizorskog suda (C9-0124/2019 – 2019/0811(NLE))
      (Savjetovanje)
      (2021/C 232/20)

         Europski parlament,

                  —

                  uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9-0124/2019),

                  —

                  uzimajući u obzir članak 129. Poslovnika,

                  —

                  uzimajući u obzir izvješće Odbora za proračunski nadzor (A9-0029/2019),

                  A.

                  budući da je Odbor za proračunski nadzor ocijenio kvalifikacije predloženoga kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije;

                  B.

                  budući da je na sjednici Odbora za proračunski nadzor 12. studenoga 2019. održano saslušanje kandidata Vijeća za članstvo u Revizorskom sudu;

                  1.

                  daje pozitivno mišljenje o prijedlogu Vijeća da se Klaus-Heinera Lehnea imenuje članom Revizorskog suda;

                  2.

                  nalaže svojem predsjedniku da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.


title: Odluka Vijeća od 14. lipnja 2021. o imenovanju zamjenika člana Upravnog odbora Europske zaklade za poboljšanje životnih i radnih uvjeta (Eurofound) za Nizozemsku 2021/C 234 I/01

text:
                  17.6.2021

                  HR

                  Službeni list Europske unije

                  CI 234/1

         ODLUKA VIJEĆA
         od 14. lipnja 2021.
         o imenovanju zamjenika člana Upravnog odbora Europske zaklade za poboljšanje životnih i radnih uvjeta (Eurofound) za Nizozemsku
         (2021/C 234 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/127 Europskog parlamenta i Vijeća od 16. siječnja 2019. o osnivanju Europske zaklade za poboljšanje životnih i radnih uvjeta (Eurofound) i stavljanju izvan snage Uredbe Vijeća (EEZ) br. 1365/75 (1), a posebno njezin članak 4.,
         uzimajući u obzir popise prijedloga za imenovanja koje su Vijeću podnijele vlade država članica te organizacije zaposlenika i organizacije poslodavaca,
         budući da:

                     (1)

                     Vijeće je odlukama od 9. travnja 2019. (2), 25. lipnja 2019. (3), 8. srpnja 2019. (4), i 16. rujna 2019. (5) imenovalo članove i zamjenike članova Upravnog odbora Europske zaklade za poboljšanje životnih i radnih uvjeta (Eurofound) za razdoblje od 1. travnja 2019. do 31. ožujka 2023.

                     (2)

                     Organizacija sindikatâ ETUC podnijela je jedan prijedlog za imenovanje za mjesto koje treba popuniti,

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Upravnog odbora Europske zaklade za poboljšanje životnih i radnih uvjeta za razdoblje koje završava 31. ožujka 2023.:

                        II.

                        PREDSTAVNICI ORGANIZACIJA ZAPOSLENIKA

                        Zemlja

                        Članovi

                        Zamjenici članova

                        Nizozemska

                        gđa Lottie VAN KELLE

            Članak 2.
            Članove i zamjenike članova koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Ova se Odluka u informativne svrhe objavljuje u Službenom listu Europske unije.
            Sastavljeno u Luksemburg, 14. lipnja 2021.

                  Za Vijeće

                  Predsjednik

               A. MENDES GODINHO

            (1)  SL L 30, 31.1.2019., str. 74.

            (2)  SL C 135, 11.4.2019., str. 1.

            (3)  SL C 216, 27.6.2019., str. 1.

            (4)  SL C 232, 10.7.2019., str. 3.

            (5)  SL C 314, 18.9.2019., str. 2.


title: Odluka Vijeća od 14. lipnja 2021. o imenovanju člana i zamjenika člana Upravnog odbora Europske agencije za sigurnost i zdravlje na radu (EU-OSHA) za Latviju 2021/C 234 I/02

text:
                  17.6.2021

                  HR

                  Službeni list Europske unije

                  CI 234/3

         ODLUKA VIJEĆA
         od 14. lipnja 2021.
         o imenovanju člana i zamjenika člana Upravnog odbora Europske agencije za sigurnost i zdravlje na radu (EU-OSHA) za Latviju
         (2021/C 234 I/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/126 Europskog parlamenta i Vijeća od 16. siječnja 2019. o osnivanju Europske agencije za sigurnost i zdravlje na radu (EU-OSHA) i stavljanju izvan snage Uredbe Vijeća (EZ) br. 2062/94 (1), a posebno njezin članak 4.,
         uzimajući u obzir popise kandidata koje su Vijeću podnijele vlade država članica te organizacije zaposlenika i poslodavaca,
         uzimajući u obzir popise članova i zamjenikâ članova Savjetodavnog odbora za sigurnost i zdravlje na radu,
         budući da:

                     (1)

                     Odlukama od 9. travnja 2019. (2), 6. lipnja 2019. (3) (4) i 8. srpnja 2019. (5) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje od 1. travnja 2019. do 31. ožujka 2023.

                     (2)

                     Organizacija poslodavaca BusinessEurope podnijela je prijedloge dvaju kandidata za dva mjesta koja treba popuniti,

               DONIJELO JE OVU ODLUKU:

            Članak 1.
            Članom i zamjenikom člana Upravnog odbora Europske agencije za sigurnost i zdravlje na radu za razdoblje koje završava 31. ožujka 2023. imenuju se sljedeće osobe:

                        III.

                        PREDSTAVNICI ORGANIZACIJA POSLODAVACA

                                    Zemlja

                                    Članovi

                                    Zamjenici članova

                                    Latvija

                                    g. Jānis PUMPIŅŠ

                                    gđa Inese STEPIŅA

            Članak 2.
            Članove i zamjenike članova koji još nisu predloženi Vijeće imenuje kasnije.

            Članak 3.
            Ova Odluka stupa na snagu na dan donošenja.

            Sastavljeno u Luksemburg, 16 lipnja 2021.

                  Za Vijeće

                  Predsjednik

               A. MENDES GODINHO

            (1)  SL L 30, 31.1.2019., str. 58.

            (2)  SL C 135, 11.4.2019, str. 7.

            (3)  SL C 195, 11.6.2019, str. 4.

            (4)  SL L 156, 13.6.2019., str. 3.

            (5)  SL C 232, 10.7.2019., str. 4.


title: Odluka Vijeća (EU) 2021/972 od 14. lipnja 2021. o stajalištu koje treba zauzeti u ime Europske unije u okviru Glavnog vijeća Svjetske trgovinske organizacije u vezi sa zahtjevom Europske unije za produljenje izuzeća WTO-a kojim se dopušta primjena autonomnih trgovinskih povlastica na zapadni Balkan

text:
                  17.6.2021

                  HR

                  Službeni list Europske unije

                  L 214/66

         ODLUKA VIJEĆA (EU) 2021/972
         od 14. lipnja 2021.
         o stajalištu koje treba zauzeti u ime Europske unije u okviru Glavnog vijeća Svjetske trgovinske organizacije u vezi sa zahtjevom Europske unije za produljenje izuzeća WTO-a kojim se dopušta primjena autonomnih trgovinskih povlastica na zapadni Balkan
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Na temelju članka II. stavka 2. Sporazuma o osnivanju Svjetske trgovinske organizacije („Sporazum o WTO-u”) sporazumi i s njima povezani pravni instrumenti sadržani u njegovim prilozima 1., 2. i 3. („multilateralni trgovinski sporazumi”), uključujući Opći sporazum o carinama i trgovini iz 1994. (GATT iz 1994.), sastavni su dijelovi Sporazuma o WTO-u i obvezuju sve članice Svjetske trgovinske organizacije (WTO), uključujući Uniju.

                     (2)

                     Na temelju članka IV. stavka 1. Sporazuma o WTO-u WTO može donositi odluke o svim pitanjima iz bilo kojeg od multilateralnih trgovinskih sporazuma.

                     (3)

                     Na temelju članka IX. stavka 3. Sporazuma o WTO-u WTO može u iznimnim okolnostima odlučiti o izuzeću od obveze koja se Sporazumom o WTO-u ili nekim od multilateralnih trgovinskih sporazuma određuje članici.

                     (4)

                     Uniji je izuzeće od obveza na temelju članka I. stavka 1. GATT-a iz 1994. prvi put odobreno 8. prosinca 2000. do 31. prosinca 2006., a zadnji je put produljeno 7. prosinca 2016. do 31. prosinca 2021. i to u mjeri potrebnoj da se Uniji dopusti dodjela povlaštenog tretmana prihvatljivih proizvoda podrijetlom iz zapadnog Balkana (Albanija, Bosna i Hercegovina, Kosovo (*), Crna Gora, Sjeverna Makedonija i Srbija).

                     (5)

                     Uredbom (EU) 2020/2172 Europskog parlamenta i Vijeća (1)16. prosinca 2020. dodatno je produljeno razdoblje primjene autonomnih trgovinskih povlastica na zapadni Balkan do 31. prosinca 2025.

                     (6)

                     Kada se na obveze WTO-a ne bi primjenjivalo izuzeće, primjena autonomnih trgovinskih povlastica Unije na zapadni Balkan do 31. prosinca 2025. trebala bi se proširiti na sve ostale članice WTO-a.

                     (7)

                     Zahtjev za produljenje izuzeća od obveza WTO-a na temelju članka I. stavka 1. i članka XIII. GATT-a iz 1994. kojim se dopušta primjena autonomnih trgovinskih povlastica na zapadni Balkan opravdan je zbog kontinuirane teške gospodarske situacije u regiji i jer je svrha povlaštenog tretmana prihvatljivih proizvoda koji Unija primjenjuje na te zemlje promicati gospodarski razvoj na način koji je u skladu s ciljevima GATT-a iz 1994., a ne stvarati prepreke trgovini ostalih članica WTO-a.

                     (8)

                     Primjereno je utvrditi stajalište koje treba zauzeti u ime Unije u okviru Glavnog vijeća WTO-a jer će produljenje izuzeća WTO-a za autonomne trgovinske povlastice koje je Unija odobrila zapadnom Balkanu biti obvezujuće za članice WTO-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Glavnog vijeća Svjetske trgovinske organizacije jest zatražiti produljenje do 31. prosinca 2026. postojećeg izuzeća WTO-a za autonomne trgovinske povlastice koje je Unija odobrila zapadnom Balkanu i poduprijeti prihvaćanje tog zahtjeva.
            To stajalište izražava Komisija.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 14. lipnja 2021.

                  Za Vijeće

                  Predsjednica

               A. MENDES GODINHO

            (*)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            (1)  Uredba (EU) 2020/2172 Europskog parlamenta i Vijeća od 16. prosinca 2020. o izmjeni Uredbe Vijeća (EZ) br. 1215/2009 o uvođenju izvanrednih trgovinskih mjera za zemlje i područja koji sudjeluju u Procesu stabilizacije i pridruživanja Europske unije ili su s njim povezani (SL L 432, 21.12.2020., str. 7.).


title: Administrativna komisija za koordinaciju sustava socijalne sigurnosti Odluka BR. S11 od 9. prosinca 2020. o postupcima nadoknade za provedbu članaka 35. i 41. Uredbe (EZ) br. 883/2004 (Tekst značajan za EGP i za sporazum između EZ-a i Švicarske) 2021/C 236/04

text:
                  18.6.2021

                  HR

                  Službeni list Europske unije

                  C 236/4

         ADMINISTRATIVNA KOMISIJA ZA KOORDINACIJU SUSTAVA SOCIJALNE SIGURNOSTI
         ODLUKABR. S11

         od 9. prosinca 2020.
         o postupcima nadoknade za provedbu članaka 35. i 41. Uredbe (EZ) br. 883/2004
         (Tekst značajan za EGP i za sporazum između EZ-a i Švicarske)
         (2021/C 236/04)
         ADMINISTRATIVNA KOMISIJA ZA KOORDINACIJU SUSTAVA SOCIJALNE SIGURNOSTI,
         uzimajući u obzir članak 72. točku (a) Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1), na temelju koje je administrativna komisija nadležna za rješavanje administrativnih pitanja ili pitanja u vezi tumačenja koja proizlaze iz odredbi Uredbe (EZ) br. 883/2004 i Uredbe (EZ) br. 987/2009 (2),
         uzimajući u obzir članke 35. i 41. Uredbe (EZ) br. 883/2004,
         uzimajući u obzir članke od 66. do 68. Uredbe (EZ) br. 987/2009,
         u skladu s uvjetima iz članka 71. stavka 2. Uredbe (EZ) br. 883/2004,
         budući da:

                     (1)

                     Troškovi davanja u naravi koje pruža ustanova jedne države članice u ime ustanove druge države članice u potpunosti se nadoknađuju.

                     (2)

                     Nadoknade među ustanovama, ako nije drukčije dogovoreno, moraju se izvršiti brzo i učinkovito kako bi se spriječilo nakupljanje potraživanja koja ostaju duže vrijeme nenamirena.

                     (3)

                     Nakupljanje potraživanja može ugroziti učinkovito djelovanje sustava Unije i ugroziti prava pojedinaca.

                     (4)

                     Odlukom Administrativne komisije br. S1 odlučeno je da se ustanovi mjesta privremenog boravišta nadoknađuju troškovi pružene zdravstvene skrbi na temelju valjane europske kartice zdravstvenog osiguranja.

                     (5)

                     Uzimajući u obzir svrhu financijskih odredaba za ubrzavanje postupaka smatra se da je nužno poštovati rokove za pokretanje postupka iz članka 67. stavka 7. Uredbe (EZ) br. 987/2009.

                     (6)

                     Zajednički dogovorene najbolje prakse pridonijele bi bržem i učinkovitijem namirenju nadoknada među ustanovama,

               ODLUČILA JE:
         A.   Nadoknada na temelju stvarnih izdataka (članak 62. Uredbe (EZ) br. 987/2009)

            Članak 1.
            Ustanova koja potražuje nadoknadu koja se temelji na stvarnim izdacima podnosi zahtjev najkasnije u roku iz članka 67. stavka 1. Uredbe (EZ) br. 987/2009 (dalje u tekstu „Provedbena uredba”). Ustanova koja zaprimi zahtjev, mora isplatiti potraživanje u roku navedenom u članku 67. stavku 5. Provedbene uredbe, ali prije isteka roka, čim to može učiniti.

            Članak 2.

               1.   Zahtjevi za nadoknadu davanja, koji su podneseni na temelju europske kartice zdravstvenog osiguranja (EHIC), dokumenta koji zamjenjuje europsku karticu zdravstvenog osiguranja ili bilo kojeg drugog dokumenta o pravu potraživanja, mogu se odbiti, a zahtjev vratiti ustanovi vjerovniku u slučaju da je zahtjev, na primjer:

                           —

                           nepotpun i/ili netočno ispunjen,

                           —

                           povezan s davanjima koja nisu pružena u razdoblju valjanosti europske kartice zdravstvenog osiguranja ili drugog dokumenta o pravu potraživanja, koje je primatelj davanja koristio.

               2.   Zahtjev ne može biti odbijen ako je osobi isteklo osiguranje u ustanovi koja je izdala europsku karticu zdravstvenog osiguranja ili dokument o pravu potraživanja, pod uvjetom da su davanja pružena korisniku u roku valjanosti upotrijebljenog dokumenta.

               3.   Svaka ustanova koja je obvezna nadoknaditi troškove davanja na temelju europske kartice zdravstvenog osiguranja može zatražiti da ustanova u kojoj je osoba ispravno registrirana u vrijeme dodjele davanja nadoknadi troškove tih davanja prvoj ustanovi, ili ako osoba nema pravo korištenja europske kartice zdravstvenog osiguranja, namiri davanja s dotičnom osobom.

            Članak 3.
            Ustanova dužnik ne smije provjeriti sukladnost zahtjeva s člankom 19. i člankom 27. stavkom 1. Uredbe (EZ) br. 883/2004 ako ne postoji opravdana sumnja na prijevaru kako je objašnjeno u sudskoj praksi Europskog Suda (3). Ustanova dužnik slijedom toga obvezna je prihvatiti podatke na kojima se zahtjev temelji i nadoknaditi potraživanje. Ustanova dužnik u slučaju sumnje na prijevaru može zbog važnih razloga odbiti potraživanje kako je predviđeno u članku 67. stavku 5. Provedbene uredbe.

            Članak 4.
            Za potrebe primjene članaka 2. i 3., ako ustanova dužnik izrazi sumnje o točnosti činjenica na kojima se zahtjev temelji, dužnost je ustanove vjerovnika razmotriti je li zahtjev na ispravan način izdan, i prema potrebi, povući ili ponovno izračunati potraživanje.

            Članak 5.
            Potraživanje prijavljeno nakon roka utvrđenog u članku 67. stavku 1. Provedbene uredbe ne razmatra se.

         B.   Nadoknada na temelju fiksnih iznosa (članak 63. Provedbene uredbe)

            Članak 6.
            Evidencija iz članka 64. stavka 4. Provedbene uredbe dostavlja se tijelu za vezu države članice dužnika do kraja godine koja slijedi nakon referentne godine, a zahtjevi koji se temelje na toj evidenciji dostavljaju se istom tijelu što je prije moguće nakon objave godišnjih fiksnih iznosa po osobi u Službenom listu Europske unije, ali u roku utvrđenom u članku 67. stavku 2. Provedbene uredbe.

            Članak 7.
            Ustanova vjerovnik istom prilikom, kad god je moguće, podnosi zahtjeve koji se odnose na određenu kalendarsku godinu ustanovi dužniku.

            Članak 8.
            Ustanova dužnik koja zaprimi zahtjev za nadoknadu utvrđen na temelju fiksnih iznosa, mora osigurati plaćanje potraživanja u roku navedenom u članku 67. stavku 5. Provedbene uredbe, ali prije isteka roka, čim to može učiniti.

            Članak 9.
            Potraživanje prijavljeno nakon roka utvrđenog u članku 67. stavku 2. Provedbene uredbe ne razmatra se.

            Članak 10.
            Zahtjev za nadoknadu utvrđen na temelju fiksnih iznosa može se odbaciti i vratiti ustanovi vjerovniku u slučaju da je zahtjev, na primjer:

                        —

                        nepotpun i/ili netočno ispunjen,

                        —

                        odnosi se na razdoblje koje nije obuhvaćeno prijavom na temelju valjanog dokumenta o pravu potraživanja.

            Članak 11.
            Ako ustanova dužnik izrazi sumnje o točnosti činjenica na kojima se zahtjev temelji, dužnost je ustanove vjerovnika razmotriti je li račun na ispravan način izdan, i prema potrebi povući ili ponovno izračunati potraživanje.

         C.   Namirenje potraživanja (članak 67. Provedbene uredbe)

            Članak 12.

               1.   U skladu s člankom 67. stavkom 5. Provedbene uredbe, zahtjevi se ne mogu osporiti nakon 18 mjeseci od kraja mjeseca u kojem su podneseni tijelu za vezu države članice dužnika.

               2.   Ako tijelo za vezu države članice vjerovnika nije odgovorilo i podnijelo zatražene dokaze u roku od 12 mjeseci od kraja mjeseca u kojem je tijelo za vezu države članice vjerovnika zaprimilo osporavanje potraživanja, smatra se da država članica vjerovnika prihvaća osporavanje, a zahtjev ili njegovi dijelovi bit će odbijeni.

         D.   Predujmovi i kamate na zakašnjela plaćanja (članak 68. Provedbene uredbe)

            Članak 13.
            U slučaju uplate predujma u skladu s člankom 68. Provedbene uredbe, iznos predujma određuje se zasebno od potraživanja koja se temelje na stvarnim izdacima (članak 67. stavak 1. Provedbene uredbe) i potraživanja koja se temelje na fiksnim iznosima (članak 67. stavak 2. Provedbene uredbe).

            Članak 14.

               1.   Predujmovi u skladu s člankom 68. stavkom 1. Provedbene uredbe predstavljaju najmanje 90 % ukupnog iznosa početnog potraživanja tijela za vezu države članice vjerovnika.

               2.   Ako je država članica vjerovnika izjavila da prihvaća predujmove, takva će se plaćanja automatski smatrati prihvaćenima. Revizijski odbor sastavlja popis država članica koje su izjavile da prihvaćaju predujmove.

               3.   Države članice koje nisu izjavile da prihvaćaju predujmove, moraju odgovoriti na posebne ponude predujmova u roku od šest mjeseci od kraja mjeseca u kojem je zahtjev podnesen. U slučaju izostanka odgovora u danom vremenskom okviru, predujam se ima smatrati prihvaćenim i bit će uplaćen.

            Članak 15.

               1.   U namirenju potraživanja za koje je isplaćen predujam, dužnik namiruje samo razliku između konačnog iznosa potraživanja i predujma.

               2.   Ako je iznos potraživanja manji od predujma utvrđenog na temelju originalnog iznosa potraživanja, država članica vjerovnik:

                           (a)

                           vraća preplaćeni iznos državi članici dužniku. Takvo namirenje izvršava tijelo za vezu države članice vjerovnika bez odgode i najkasnije šest mjeseci nakon kraja mjeseca u kojem je iznos potraživanja utvrđen; ili

                           (b)

                           dogovara s državom članicom dužnikom nadoknadu preplaćenog iznosa prijebojem kasnijeg potraživanja. U aktu o nagodbi jasno se utvrđuje preplaćeni iznos koji se naplaćuje kasnijim potraživanjem.

               3.   Kamatama ostvarenima iz predujmova ne smanjuje se dug države članice dužnika i one ostaju imovina države članice vjerovnika.

            Članak 16.

               1.   Kamate na zakašnjela plaćanja naplaćene na temelju članka 68. stavka 1. Provedbene uredbe računaju se na mjesečnoj osnovi prema sljedećoj formuli:

               u kojoj:

                           —

                           I predstavlja kamatu na zakašnjela plaćanja,

                           —

                           PV („sadašnja vrijednost”) predstavlja vrijednost zakašnjelog plaćanja, vrijednost je određena kao iznos nenaplaćenog potraživanja koje nije namireno u vremenskom okviru utvrđenom u članku 67. stavcima 5. i 6. Provedbene uredbe i koje nije pokriveno predujmom u skladu s člankom 68. stavkom 1. Provedbene uredbe. Sadašnja vrijednost uključuje samo potraživanje ili njegove dijelove koje su države članice dužnik i vjerovnik priznale kao valjane, čak i ako je cijelo potraživanje ili njegov dio bio osporavan,

                           —

                           i predstavlja godišnju kamatnu stopu koju je Europska središnja banka utvrdila za svoje glavne operacije refinanciranja, koja je bila na snazi prvog dana mjeseca u kojemu je plaćanje dospjelo.

                           —

                                 n
                               predstavlja razdoblje (mjeseci), od prvog mjeseca nakon što su prošli rokovi utvrđeni u članku 68. stavku 1. Provedbene uredbe do mjeseca, uključujući i taj mjesec, koji prethodi mjesecu u kojem je plaćanje primljeno. Za vrijeme postupka u skladu s člankom 67. stavkom 7. Provedbene uredbe to se razdoblje ne prekida.

               2.   Potraživanje kamata na zakašnjela plaćanja prijavljuje tijelo za vezu države članice vjerovnika tijelu za vezu države članice dužnika u roku od šest mjeseci nakon mjeseca u kojem je zakašnjelo plaćanje izvršeno.

               3.   Potraživanje kamata na zakašnjela plaćanja koje je prijavljeno nakon isteka roka utvrđenog u stavku 2. ne razmatra se.

            Članak 17.

               1.   Kamate na zakašnjela plaćanja plaćaju se tijelu za vezu države članice vjerovnika u roku od 12 mjeseci od kraja mjeseca u kojem je potraživanje prijavljeno tijelu za vezu države članice dužnika.

               2.   Revizijski odbor olakšava konačno zaključenje računa ako namirenje potraživanja kamata na zakašnjela plaćanja nije ostvareno u rokovima utvrđenima u stavku 1. na osnovi utemeljenog zahtjeva jedne od strana. Obrazloženo mišljenje Revizijskog odbora dostavlja se u roku od šest mjeseci od mjeseca u kojem je pitanje izneseno.

         E.   Razne odredbe

            Članak 18.

               1.   U svrhu plaćanja iz Odluke datum plaćanja datum je valute transakcije koji unosi bankarska institucija tijela za vezu države članice vjerovnika.

               2.   Tijelo za vezu države članice dužnika potvrđuje primitak podnesenog zahtjeva u roku od dva mjeseca od datuma primitka zahtjeva. U potvrdi se navodi datum primitka zahtjeva.

               3.   Dvije ili više država članica ili njihova nadležna tijela ili tijela za vezu mogu se odreći nadoknade ili predvidjeti druge metode namirenja potraživanja iz ove Odluke.

               4.   Revizijski odbor u mišljenju donesenom na temelju članka 67. stavka 7. Provedbene uredbe može ukinuti nadoknadu ili predvidjeti druge metode namirenja potraživanja iz ove Odluke, uzimajući u obzir načelo dobre suradnje među nadležnim tijelima i ustanovama država članica.

         F.   Konačno namirenje potraživanja

            Članak 19.

               1.   Osporavana potraživanja koja nisu namirena u roku iz članka 67. stavka 6. Provedbene uredbe i u vezi kojih ni jedna strana nije pokrenula postupak u skladu s člankom 67. stavkom 7. Provedbene uredbe u razdoblju od 24 mjeseca nakon isteka tog roka smatraju se zastarjelima. Tijekom tog razdoblja od 24 mjeseca obje strane i dalje nastoje ostvariti konačno namirenje u tim slučajevima dok se ne pokrene postupak u skladu s člankom 67. stavkom 7. Provedbene uredbe.

               2.   Odstupajući od stavka 1., primjenjuju se rokovi za pokretanje postupka u skladu s člankom 67. stavkom 7. Provedbene uredbe navedeni u nastavku.

                           (a)

                           Osporavana potraživanja koja su prijavljena od 1. svibnja 2010.. do 31. prosinca 2013.. smatraju se zastarjelima ako ni jedna strana ne pokrene postupak u skladu s člankom 67. stavkom 7. Provedbene uredbe u roku od 24 mjeseca od stupanja na snagu ove Odluke.

                           (b)

                           Osporavana potraživanja koja su prijavljena od 1. siječnja 2014.. do 31. prosinca 2015.. smatraju se zastarjelima ako ni jedna strana ne pokrene postupak u skladu s člankom 67. stavkom 7. Provedbene uredbe u roku od 36 mjeseci od stupanja na snagu ove Odluke.

                           (c)

                           Osporavana potraživanja koja su prijavljena od 1. siječnja 2016.. do 31. prosinca 2017.. smatraju se zastarjelima ako ni jedna strana ne pokrene postupak u skladu s člankom 67. stavkom 7. Provedbene uredbe u roku od 48 mjeseci nakon stupanja na snagu ove Odluke.

               3.   Stavci 1. i 2. primjenjuju se samo na potraživanja koja podliježu pravilima u skladu s odredbama članaka od 66. do 68. Provedbene uredbe.

               4.   Tijela za vezu država članica mogu se bilateralno dogovoriti o konačnom namirenju potraživanja za ustanove u svojem području nadležnosti. Takvi sporazumi mogu uključivati i opća rješenja bez razmatranja pojedinačnih slučajeva.

         G.   Završne odredbe

            Članak 20.

               1.   Ustanove bi trebale osigurati postojanje dobre suradnje među njima i djelovati kao da provode vlastito zakonodavstvo.

               2.   Ova će Odluka biti objavljena u Službenom listu Europske unije. Primjenjivat će se od prvog dana nakon objave na sve zahtjeve za nadoknade na temelju stvarnih izdataka zabilježenih u računima države članice vjerovnika nakon stupanja na snagu Uredbe (EZ) br. 987/2009. i na sve zahtjeve za nadoknade na temelju fiksnih iznosa objavljenih u Službenom listu Europske unije nakon stupanja na snagu Uredbe (EZ) br. 987/2009.

               3.   Ovom Odlukom zamjenjuje se Odluka br. S9 od 20. lipnja 2013. (4)

               4.   Odstupajući od stavka 2., članak 12. stavak 2. i članak 18. stavak 2. primjenjuju se na zahtjeve iz stavka 2. koji su podneseni tijelu za vezu države članice dužnika nakon 27. rujna 2013.

                  Predsjednica Administrativne komisije

               Moira KETTNER

            (1)  SL L 166, 30.4.2004., str. 1.

            (2)  SL L 284, 30.10.2009., str. 1.

            (3)  Presuda od 12. travnja 2005. u predmetu C-145/03 „Heirs of Annette Keller protiv Instituto Nacional de la Seguridad Social (INSS) i Instituto Nacional de Gestión Sanitaria (Ingesa)”, ECLI:EU:C:2005:211.

            (4)  SL C 279, 27.9.2013., str. 8.


                  18.6.2021

                  HR

                  Službeni list Europske unije

                  L 218/56

         Odluka Agencije za opskrbu Europske zajednice za atomsku energiju o donošenju Pravila Agencije o određivanju načina uravnoteženja ponude i potražnje za rudama, sirovinama i posebnim fisibilnim materijalima te stavljanju izvan snage Pravila Agencije za opskrbu Europske zajednice za atomsku energiju od 5. svibnja 1960. kako su izmijenjena Uredbom od 15. srpnja 1975.
         AGENCIJA ZA OPSKRBU,
         uzimajući u obzir Ugovor o osnivanju Europske zajednice za atomsku energiju, a posebno njegov članak 2. točku (d), članke 52. i 55. te članak 60. stavak 6.,
         uzimajući u obzir Statut Agencije za opskrbu Euratoma, utvrđen Odlukom Vijeća br. 2008/114/EZ, Euratom od 12. veljače 2008. (1), a posebno njezin članak 13. stavak 3. točku (a),
         uzimajući u obzir Uredbu Komisije (Euratom) br. 66/2006 od 16. siječnja 2006. o izuzeću prijenosa malih količina ruda, sirovina i posebnih fisibilnih materijala od primjene pravila poglavlja o opskrbi (2),
         uzimajući u obzir mišljenje Savjetodavnog odbora Agencije, koji je 13. svibnja 2016. bio odgovarajuće sazvan, s kojim je tada provedeno odgovarajuće savjetovanje i koji je tada dao mišljenje o predloženim novim Pravilima,
         budući da:

                     (1)

                     Europska zajednica za atomsku energiju u skladu s člankom 2. Ugovora o njezinu osnivanju („Ugovor”) osigurava da svi korisnici u Zajednici imaju redovitu i pravičnu opskrbu rudama i nuklearnim gorivima putem zajedničke politike opskrbe koja se temelji na načelu jednakog pristupa izvorima opskrbe.

                     (2)

                     U interesu zajedničke politike opskrbe, poglavljem 6. Ugovora osnovana je Agencija za opskrbu („Agencija” ili „Agencija za opskrbu Euratoma”).

                     (3)

                     Sigurnost opskrbe energijom, što je glavna svrha Agencije, ključni je cilj energetske politike Unije u skladu s člankom 194. Ugovora o funkcioniranju Europske unije. Taj je cilj ponovno potvrđen u Komunikaciji Komisije o europskoj strategiji energetske sigurnosti (3), donesenoj 2014. i podržanoj u Vijeću.

                     (4)

                     U skladu s člankom 60. stavkom šestim Ugovora, pravilima Agencije, za koje se zahtijeva odobrenje Komisije, određuje se način uravnoteženja ponude i potražnje.

                     (5)

                     Pravila Agencije koja su trenutačno na snazi donesena su 1960. (4), a djelomično su izmijenjena 1975. (5)

                     (6)

                     Razvoj novih tehnologija i proizvoda gorivnog ciklusa te pojava novih sudionika na tržištu (posebno posrednika) i novih trgovinskih praksi znatno su od 70-ih godina 20. stoljeća utjecali na ulogu Agencije u sigurnosti nuklearne opskrbe. Istodobno se znatno povećao broj sudionika na tržištu.

                     (7)

                     Statutom Agencije, koji je donesen 2008., ojačana je njezina uloga u praćenju tržišta i pružanju odgovarajućeg stručnog znanja, informacija i savjeta Zajednici, čime je to važnija postala potreba da Agencija raspolaže potpunim i ažuriranim znanjem o tržištu nuklearnih materijala i usluga, uključujući kretanja na svjetskom tržištu.

                     (8)

                     Kao posljedica navedenih događaja, Pravila Agencije iz 1960./1975. više joj ne omogućuju da reagira na razvoj nuklearnog tržišta i mogu ugroziti njezinu sposobnost da izvrši svoju misiju.

                     (9)

                     Pravila Agencije potrebno je prilagoditi kako bi se povećala pravna sigurnost za industriju, države članice i Europsku komisiju te Agenciji omogućilo da osigura odgovarajuće prikupljanje podataka za svoj opservatorij tržišta.

                     (10)

                     U skladu s člankom 55. Ugovora Agencija ima pravo na sve potrebne podatke koji joj omogućuju ostvarivanje njezina prava opcije i njezina isključivog prava sklapanja ugovora o opskrbi.

                     (11)

                     Agencija se pri ispunjavanju zadaća vodi načelima nediskriminacije i jednakog pristupa izvorima opskrbe.

                     (12)

                     Postupci za uravnoteženje ponude i potražnje moraju se odrediti na način koji omogućuje zadovoljavanje potreba u različitim situacijama opskrbe.

                     (13)

                     Primjereno je zadržati neposredno ugovaranje između korisnika, proizvođača i posrednika sve dok je osigurana redovita opskrba korisnika Zajednice nuklearnim materijalima.

                     (14)

                     S obzirom na navedeno, Agencija je u suradnji sa svojim dionicima inicirala ažuriranje svojih Pravila. Savjetodavni odbor Agencije, koji je 13. svibnja 2016. bio odgovarajuće sazvan i s kojim je tada provedeno odgovarajuće savjetovanje, tada je dao pozitivno mišljenje o predloženim novim Pravilima.

                     (15)

                     U skladu sa Statutom Agencije, njezina se Pravila donose odlukom njezina glavnog direktora, za koju je potrebno odobrenje Komisije.

                     (16)

                     Postojeća Pravila Agencije trebala bi se radi jasnoće staviti izvan snage stupanjem na snagu novih.

                     (17)

                     Stoga je primjereno donijeti Pravila priložena ovoj Odluci i po njihovu stupanju na snagu staviti izvan snage Pravila Agencije koja su trenutačno na snazi,

               DONIJELA JE SLJEDEĆU ODLUKU:

            Članak 1.
            Donose se Pravila Agencije za opskrbu Europske zajednice za atomsku energiju, iznesena u Prilogu ovoj Odluci, o određivanju načina uravnoteženja ponude i potražnje za rudama, sirovinama i posebnim fisibilnim materijalima.

            Članak 2.
            Pravila Agencije za opskrbu Europske zajednice za atomsku energiju o određivanju načina uravnoteženja ponude i potražnje za rudama, sirovinama i posebnim fisibilnim materijalima, kako su trenutačno na snazi (6), stavljaju se izvan snage stupanjem na snagu novih.

            Članak 3.
            Ova Odluka stupa na snagu 1. srpnja 2021., podložno odobrenju Europske komisije. Objavljuje se u Službenom listu Europske unije zajedno s odlukom Komisije kojom je se odobrava.

            Sastavljeno u Luxembourgu 15. siječnja 2021.

                  Za Agenciju za opskrbu Euratoma

                  Glavna direktorica

               Agnieszka Ewa KAŹMIERCZAK

            (1)  SL L 41, 15.2.2008., str. 15.

            (2)  SL L 11, 17.1.2006., str. 6.

            (3)  COM(2014) 330 final.

            (4)  Odluka Komisije Europske zajednice za atomsku energiju o određivanju datuma na koji Agencija za opskrbu Euratoma preuzima svoje dužnosti i o odobrenju Pravila Agencije od 5. svibnja 1960. o određivanju načina uravnoteženja ponude i potražnje za rudama, sirovinama i posebnim fisibilnim materijalima (SL 32, 11.5.1960., str. 776. – Posebno izdanje na engleskom jeziku: serija I., poglavlje 1959.–1962., str. 45.).

            (5)  SL L 193, 25.7.1975., str. 37.

            (6)  SL 32, 11.5.1960., str. 777., kako je izmijenjeno (SL L 193, 25.7.1975., str. 37.) i ispravljeno (pročišćeni tekst ispravaka instrumenata objavljen u posebnom izdanju 1952.–72., str. 3. (511/60)).


title: Odluka Vijeća (EU) 2021/964 od 26. svibnja 2021. o sklapanju Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju

text:
                  18.6.2021

                  HR

                  Službeni list Europske unije

                  L 217/1

         ODLUKA VIJEĆA (EU) 2021/964
         od 26. svibnja 2021.
         o sklapanju Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 3. prvi podstavak i članak 207. stavak 4. prvi podstavak u vezi s člankom 218. stavkom 6. točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Komisija je u svibnju 2003. donijela Komunikaciju Europskom parlamentu i Vijeću pod naslovom „Izvršavanje zakonodavstva, upravljanje i trgovina u području šuma (FLEGT): Prijedlog akcijskog plana EU-a”. Akcijskim planom utvrđenim u toj komunikaciji („Akcijski plan za FLEGT”) pozvano je na donošenje mjera za rješavanje problema nezakonite sječe izradom sporazuma o dobrovoljnom partnerstvu sa zemljama proizvođačima drvne sirovine. Zaključci Vijeća o Akcijskom planu za FLEGT doneseni su u listopadu 2003., a rezolucija Europskog parlamenta na tu temu donesena je 11. srpnja 2005.

                     (2)

                     U skladu s Odlukom Vijeća (EU) 2020/2185 (2) Sporazum o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju („Sporazum”) potpisan je 23. veljače 2021., podložno njegovu kasnijem sklapanju.

                     (3)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju odobrava se u ime Unije (3).

            Članak 2.
            Predsjednik Vijeća u ime Unije šalje obavijest predviđenu u članku 31. Sporazuma (4).

            Članak 3.
            Komisija predstavlja Uniju u Zajedničkom odboru za provedbu uspostavljenom člankom 19. Sporazuma.
            Države članice mogu sudjelovati na sastancima Zajedničkog odbora za provedbu kao članovi delegacije Unije.

            Članak 4.
            Za potrebe izmjene prilogâ Sporazumu u skladu s člankom 26. Sporazuma, Komisija je ovlaštena, u skladu s postupkom iz članka 11. stavka 3. Uredbe Vijeća (EZ) br. 2173/2005 (5), odobriti takve izmjene u ime Unije.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 26. svibnja 2021.

                  Za Vijeće

                  Predsjednica

               M. do C. ANTUNES

            (1)  Suglasnost od 26. travnja 2021. (još nije objavljena u Službenom listu).

            (2)  Odluka Vijeća (EU) 2020/2185 od 18. prosinca 2020. o potpisivanju, u ime Unije, Sporazuma o dobrovoljnom partnerstvu između Europske unije i Republike Hondurasa o izvršavanju zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (SL L 435, 23.12.2020., str. 63.).

            (3)  Vidjeti stranicu 3 ovoga Službenog lista.

            (4)  Glavno tajništvo Vijeća objavit će datum stupanja na snagu Sporazuma u Službenom listu Europske unije.

            (5)  Uredba Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (SL L 347, 30.12.2005., str. 1.).


Odluka Komisije od 16/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10202 - EQT / INVESTINDUSTRIAL / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10061 - COCA-COLA HELLENIC BOTTLING COMPANY / HEINEKEN / STOCKDAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10278 - EQT / CERBA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10329 - FAIRFAX / EUROLIFE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9686 - MITSUI / BELCHIM CROP PROTECTION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10275 - SMFL / YANMAR / YANMAR CREDIT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10281 - ASTORG / COBEPA / CORSEARCH) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10272 - UTMOST / QUILTER INTERNATIONAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10221 - PLD / NBIM / TARGET ASSETS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10241 - COLONY CAPITAL / LIBERTY GLOBAL / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10256 - I SQUARED CAPITAL / TDR CAPITAL / AGGREKO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9936 - IMABARI SHIPBUILDING / JFE / IHI / JAPAN MARINE UNITED CORPORATION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10203 - PSA / FELBERMAYR / PSA BREAKBULK / COIL TERMINAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)